สวัสดีค่ะ ขอสอบถามค่ะว่า ประจำเดือนจะมาในอีก3วัน และมีเพศสัมพันธุ์กับแฟนแต่ขณะมีเพศสัมพันธุ์มีเลือดออกสีแดงสด ไม่เจ็บ เลยคิดว่าเป็นประจำเดือนมาก่อนกำหนดแต่พอใส่ผ้าอนามัยรองไว้หลังจากนั้นกลับมีเลือดไหลออกเล็กน้อยที่ไม่ใช่เลือดประจำเดือน และหยุดไป เลือดออกแบบนี้อันตรายไหมคะ
สวัสดีค่ะ เลือดที่ออกขณะที่มีเพศสัมพันธ์ อาจเป็น- เลือดประจำเดือน ซึ่งหากกำหนดว่าประจำเดือนจะมาในอีก 3 วัน ก็อาจเป็นเลือดประจำเดือนที่กำลังจะเริ่มออกมาก็ได้- การบาดเจ็บของเยื่อบุช่องคลอด จากการมีเพศสัมพันธ์ที่รุนแรง- มีการติดเชื้อในช่องคลอด หรือมีมดลูกอักเสบ แต่ก็จะมีอาการตกขาวที่ผิดปกติร่วม และหากเป็นมดลูกอักเสบ ก็จะมีอาการปวดท้องน้อยร่วมด้วย- ผลข้างเคียงจากการใช้ยาฮอร์โมนต่างๆ ยาสตรี สมุนไพร อาหารเสริมต่างๆ- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาเรื่อยๆแนะนำให้สังเกตเลือดที่ออกไปก่อน หากออกแค่ 1 วันแล้วหายไป ก็อาจเป็นเลือดที่เกิดจากการบาดเจ็บของช่องคลอดก็ได้ แต่หากหลังจากนี้ 1-2 วัน ได้มีเลือดประจำเดือนมา เลือดที่ออก ก็อาจเป็นประจำเดือนที่กำลังจะเริ่มมาก็ได้ค่ะ แต่หากเลือดออกนานเกิน 7 วัน หรือมีอาการปวดท้องน้อยมากร่วมด้วย หรือหลังจากนี้ ยังคงมีเลือดออกผิดปกติ ก็ควรไปพบแพทย์เพื่อตรวจหาสาเหตุค่ะ